Polisievrou sterf ná stryery met eggenoot | Maroela Media
Polisievrou sterf ná stryery met eggenoot
Genl.maj. Thulani Phahla, waarnemende provinsiale kommissaris in Mpumalanga, het Donderdag haar skok uitgespreek nadat 'n polisievrou glo deur haar man, wat ook in die polisiediens is, doodgeskiet is.
Volgens brig. Leonard Hlathi, polisiewoordvoerder, is polisie Donderdagaand na 'n huis in Bethal in Mpumalanga ontbied.
"Beamptes het 'n 30-jarige vrou in 'n plas bloed in 'n huis aangetref. Sy het 'n skietwond gehad wat steeds besig was om hewig te bloei," het Hlathi gesê.
Daar was glo 'n stryery tussen die egpaar vroeër die aand wat daartoe gelei het dat die verdagte, 36-jarige sersant by die Hendrina-polisiestasie, sy vrou geslaan en geskiet het.
Nooddienste het die vrou op die toneel dood verklaar en polisie het haar man in hegtenis geneem.
Ná verdere ondersoek het die aan die lig gekom dat die oorledene 'n polisiekonstabel by die Emzinoni-polisiestasie is. Sy was ten tyde van die voorval glo nie aan diens nie.
Die verdagte sal na verwagting Maandag in die Bethal-landdroshof verskyn op aanklag van moord.
"Dit is jammer dat 'n lid van die polisie haar lewe op só 'n wyse moes verloor het, veral na bewering aan die hande van 'n man wat haar en die groter publiek moes beskerm het," het Phahla gesê.
"Daar is maatreëls getref ter wille van die gesondheid en welstand van ons beamptes. Ek doen 'n beroep op lede van die polisie om gebruik te maak van hierdie dienste om die veiligheid van beamptes se familie en die publiek te verseker."
Skokkend. Hoe op deesaarde moet mens respek hê vir die SAP.
Dis so jammer dat n polisie vrou sooo mut doodgaan. Dis hartseer
Ek dink covit ht n groot impak op almall
Waar is die dae wat polisiekeuring so vrek streng was dat dit 'n EER was om 'n polisie beampte te kon word! vandag word elke jan raap en sy maat en paluka 'n polisieman – die btji wat nog trots oor het is so dun gesaai ek wonder nog hoe hulle hulle trots elke dag hou
Ek dink polisie lede moet maar weer begin dienswapens inhandig as hulle van diens afgaan. Hierdie tipe gevalle styg skerp en veral oor naweke dink baie van hulle hulle is cowboys in wilde weste flieks
Sal graag wil weet hoeveel voorvalle daar die afgelope jaar was waartydens polisielede hul vuurwapens onregmatig aangewend het.